joelniklaus/EU_Wikipedias huggingface dataset:
Kantēns Fijons Maijē

Kantēns Fijons Maijē (; dzimis ) ir franču biatlonists, 2021.—2022. gada sezonas Pasaules kausa kopvērtējuma uzvarētājs, divkārtējs olimpiskais un divkārtējs pasaules čempions.

Karjera 
Pasaules kausa sacensībās debitēja  Ansī. 2014.—2015. gada sezonā Rūpoldingas posma masu startā pirmo reizi izcīnīja vietu uz goda pjedestāla, sasniedzot otro vietu un tikai pēc fotofiniša piekāpjoties Simonam Šempam. 2015. gada Pasaules čempionātā Kontiolahti ieguva bronzas medaļu stafetē. 2016. gadā kļuva par pasaules čempionu jauktajā stafetē. 2017. gada Pasaules čempionātā Hohfilcenē izcīnīja divas sudraba medaļas — jauktajā stafetē un stafetē vīriešiem.

Piedalījās 2018. gada ziemas olimpiskajās spēlēs Phjončhanā. Sprintā un iedzīšanā nespēja iekļūt labāko 40 skaitā, bet distancē ar kopēju startu ieņēma 29. vietu.

 Antholcā distancē ar kopēju startu pirmo reizi uzvarēja pasaules kausa posmā. 2019. gada Pasaules čempionātā Estešundā izcīnīja divas bronzas medaļas — sprintā un iedzīšanā. 2018.—2019. gada Pasaules kausa kopvērtējumā ieguva 3. vietu.

2020. gada Pasaules čempionātā Antholcā kļuva par čempionu stafetē un izcīnīja divas sudraba medaļas — sprintā un distancē ar kopēju startu.

 Pekinā izcīnīja divas zelta (20 km individuālajā distancē un iedzīšanā) un trīs sudraba medaļas (sprintā, jauktajā stafetē un vīrišu stafetē). 2021.—2022. gada sezonā kļuva par PK kopvērtējuma uzvarētāju kopējā ieskaitē, kā arī uzvarēja sprinta un iedzīšanas disciplīnu vērtējumos.

Karjeras rezultāti

Olimpiskās spēles

Pasaules čempionāts

Pasaules kausa kopvērtējums

Atsauces

Ārējās saites 

 Oficiālā mājaslapa 

1992. gadā dzimušie
Francijas biatlonisti
Francijas sportisti 2022. gada ziemas olimpiskajās spēlēs
Biatlonisti 2018. gada ziemas olimpiskajās spēlēs
Biatlonisti 2022. gada ziemas olimpiskajās spēlēs
2022. gada ziemas olimpisko spēļu medaļnieki
Francijas olimpiskie zelta medaļnieki
Francijas olimpiskie sudraba medaļnieki
Olimpiskie zelta medaļnieki biatlonā
Olimpiskie sudraba medaļnieki biatlonā
The Wandering Earth

The Wandering Earth () ir 2019. gada Ķīnas zinātniskās fantastikas filma. Filmas režisors ir Frants Gvo. Filmas pamatā ir Lokusa un Hugo balvas saņēmušā rakstnieka Ljū Cisina tāda paša nosaukuma romāns. Filmā galvenās lomas atveido Kju Čusiao, Li Guangī, In Mantats, Cao Džinmai, Vu Džings un Kju Džingdžings. Filmas pirmizrāde norisinājās ķīniešu Jaunajā gadā — , bet Ziemeļamerikā un Austrālijā filmu demonstrē kopš .

Filmai ir milzīgi finansiālie panākumi, visā pasaulē nopelnot vairāk kā 699 miljonus ASV dolāru, tostarp 692 miljonus tikai Ķīnā. Šī ir visu laiku pelnošākā Ķīnas filma, otra visu laiku ienesīgākā filma, kas nav angļu valodā un viena no divdesmit visu laiku ienesīgākajām zinātniskās fantastikas filmām. Filma ir saņēmusi galvenokārt pozitīvas kritiķu atsauksmes. Netflix iegādājās filmas pārraidīšanas starptautiskās tiesības.

Atsauces

Ārējās saites 

2019. gada filmas
Ķīnas filmas
Zinātniskās fantastikas filmas
Holands

Holands () var būt:

 Toms Holands (Tom Holland; dzimis 1996) — angļu aktieris, dziedātājs un dejotājs;
 Viljamss Holands (William Holland; 1874—1930) — amerikāņu vieglatlēts, olimpiskās sudraba medaļas ieguvējs vieglatlētikā.

Uzvārdi
Kapteine Mārvela

"Kapteine Mārvela" () ir 2019. gada ASV supervaroņu filma, kuras režisori ir Anna Bodena un Raians Fleks. Marvel Cinematic Universe 21. filma.

Filma ir par ASV Gaisa spēku piloti Kerolu Denversu, kas kļūst neievainojama pēc kontakta ar citplanētiešiem un piedalās karā starp divām citplanētiešu rasēm. Galvenās lomas tajā attēlo Bri Lārsone, Semjuels Džeksons, Bens Mendelsons, Džeimons Unsu, Lī Peiss, Lašeina Linča, Džemma Čana, Annete Beninga, Klārks Gregs, Džūds Lo. Filmas pirmizrāde notika 2019. gada februārī Londonā. Šī ir pirmā Marvel Studios filma ar sievieti galvenā supervaroņa lomā.

Šī ir 2019. gada piektā ienesīgākā filma un 27. visu laiku ienesīgākā filma.

Atsauces

Ārējās saites 

2019. gada filmas
ASV filmas
Marvel Cinematic Universe
Niko Valters

Niko Valters (; dzimis  Freitālē, Vācijā) ir bijušais vācu bobsleja pilots, kā arī kamaniņu braucējs.

Viņš ir četrkārtējs pasaules junioru čempions kamaniņu braukšanā, 2009. un 2010. gadā izcīnot zelta medaļas gan divnieku, gan komandu sacensībās. 2010./11. gada sezonā piedalījās Pasaules kausa posmā Kēnigszē, kur divniekā kopā ar Niko Grūnekeru izcīnīja 16. vietu.

2011. gadā Valters pievērsās bobslejam. 2013. gada janvārī debitēja Eiropas kausā. 2013./14. gada sezonā izcīnīja uzvaru Eiropas kausa kopvērtējumā gan divniekos, gan četrniekos. 2014. gada janvārī divniekā ar Tīno Paški kļuva par pasaules junioru čempionu. 2014. gada 12. decembrī Leikplesidas trasē debitēja pasaules kausā, izcīnot 11. vietu divniekā ar stūmēju Marko Hūbenbekeru. Pirmo medaļu pasaules kausā izcīnīja Altenbergas trasē 2015. gada 10. janvārī divnieku sacensībās. Dienu vēlāk tajā pašā trasē četrnieku sacensībās izcīnīja savu pirmo uzvaru pasaules kausā četrnieku sacensībās. Pēc 2020. gada pasaules čempionāta, kur viņš izcīnīja bronzas medaļu četrnieku sacensībās, 29 gadu vecumā paziņoja par karjeras beigām, pamatojot to ar bailēm no braukšanas un ātruma, kas radušās pēc kritiena treniņos sezonas sākumā, kurā viņš guva muguras savainojumu.

Piedalījies piecos pasaules čempionātos, izcīnot piecas medaļas (sudrabu 2015. gada četrnieku sacensībās un 2017. gada komandu sacensībās, bronzu 2017. gada četrnieku sacensībās, 2019. gada divnieku sacensībās, bronzu 2020. gada četrnieku sacensībās). Piedalījies 2018. gada ziemas olimpiskajās spēlēs, kur divnieku sacensībās palika 4. vietā, bet četrnieku sacensībās izcīnīja sudraba medaļu, dalot to ar Vonu Jundžonu.

Atsauces

Ārējās saites 

1990. gadā dzimušie
Vācijas bobslejisti
Vācijas kamaniņu braucēji
Bobslejisti 2018. gada ziemas olimpiskajās spēlēs
Olimpiskās sudraba medaļas ieguvēji
Saksijā dzimušie
Olimpiskie sudraba medaļnieki bobslejā
Ralfs Bērziņš

Ralfs Bērziņš (dzimis  Siguldā) ir bijušais latviešu bobsleja pilots.

Ar bobsleju sācis nodarboties 2016. gadā, pirms tam nodarbojies ar kamaniņu braukšanu, piedalījies arī pasaules junioru čempionātā. Tajā pašā gadā, novembrī, Siguldā debitējis Eiropas kausa sacensībās. 2018. gada 8. decembrī Siguldā debitēja pasaules kausā, izcīnot 7. vietu. 2019. gadā kļuva par Eiropas junioru čempionu. Piedalījies 2019. gada pasaules čempionātā, izcīnot 21. vietu divnieku sacensībās.

Labākais sasniegums pasaules kausā ir   Siguldā izcīnītā 6. vieta divnieku sacensībās.

2021.gada 23. augustā paziņo, ka ir noslēdzis bobslejista karjeru.

Sasniegumi divnieku ekipāžām

Pasaules čempionāts

Pasaules kauss

Sasniegumi četrnieku ekipāžām

Pasaules kauss

Atsauces

Ārējās saites 

1997. gadā dzimušie
Latvijas bobslejisti
Siguldā dzimušie
Olveida krasula

Olveida krasula (Crassula ovata), sarunvalodā saukta arī par naudas koku, ir sukulents ar kokam līdzīgu izskatu un nelieliem rozā vai baltiem ziediem. Dabā tas ir sastopams Dienvidāfrikā un Mozambikā, kā arī naudas koks ir populārs telpaugs tā vieglās kopšanas dēļ. Naudas kokam nav nepieciešams daudz ūdens, pie tam to ir ļoti viegli pārlaistīt, bet tam ir nepieciešams daudz saules gaismas, lai tas neizstīdzētu.

Apraksts 
Olveida krasula ir mūžzaļš augs ar bieziem zariem un stumbru. Tam ir biezas, gludas un glāsmainas lapas, kuras uz zara aug pretēji viena otrai. Lapām ir izteikti bagātīga zaļa krāsa, bet dažiem augiem tā var izskatīties drīzāk dzelteni-zaļgana. Dažiem paveidiem lapu malas var iegūt sarkanīgu nokrāsu, ja tie tiek pakļauti ilgstošai un spēcīgai saules gaismai. Jauna "naudas koka" stumbram ir tāda pati krāsa un tekstūra, kāda ir tā lapām, bet nobriestot stumbrs kļūst brūns un iegūst koka stumbram līdzīgu izskatu; tomēr, par spīti ārējam izskatam, "naudas koka" stumbrs nekad nepārkoksnējas un visa mūža garumā paliek mīksts un sulīgs.

Augot pareizos apstākļos, olveida krasulai var uzziedēt balti vai rozā zvaigžņu formas ziedi.

Pavairošana 
Tāpat kā daudzus citus sukulentus, naudas kokus var pavairot veģetatīvi, izmantojot nogrieztas vai nokritušas koka lapas un zarus. Pavairošanas metodes var būt dažādas, bet lielākoties seko līdzīgiem soļiem — iesākumā nogrieztās lapas (vai zara) griezuma vietai ļauj apkalst, tad tā tiek ielikta augsnē vai nolikta uz augsnes. Aptuveni četru nedēļu laikā kopš lapas nogriešanas no tās sāk dīgt saknes, un neilgi pēc tam — augt lapas. Augšanas ātrums ir ļoti atkarīgs no apkārtējās vides temperatūras un gaisa mitruma.

Arī savvaļā augs galvenokārt vairojas veģetatīvi.

Šķirnes 

 Monstruosa (Cristata, Gollum, Hobbit) — naudas koka šķirne, kurai ir raksturīgas garenas, cilindriskas lapas, kuras saules gaismas dēļ var iegūt sarkanu nokrāsu. Vizuāli šī naudas koka šķirne atgādina sukulentu Sedum rubrotinctum.
 Tricolor — naudas koka šķirne ar apaļām, svītrainām (zaļām, maigi dzeltenām un baltām) lapām.

Atsauces 

Telpaugi
Krasulas
Zirnekļcilvēks: Tālu no mājām

"Zirnekļcilvēks: Tālu no mājām" () ir 2019. gada ASV supervaroņu filma, kuras režisors ir Džons Votss. "Zirnekļcilvēks: Atgriešanās mājās" turpinājums, Marvel Cinematic Universe 23. filma.

Filmā Pīters Pārkers kopā ar saviem skolasbiedriem dodas skolas ekskursijā uz Eiropu, kuras laikā kopā ar Misterio cīnās pret Elementāļiem no citas dimensijas. Galvenās lomas tajā attēlo Toms Holands, Semjuels Džeksons, Zendaja, Kobija Smaldersa, Džons Favro, Dž. B. Smūvs, Džeikobs Batalons, Mārtins Starrs, Marisa Tomeja un Džeiks Jillenhols.

Filmas pirmizrāde notika , kinoteātros ASV - , kinoteātros Latvijā - . Kritiķi filmu novērtēja atzinīgi, atzīstot to par "jautru un apmierinošu turpinājumu", slavēja aktieru tēlojumu (it īpaši Holanda un Jillenhola).

Šī ir 2019. gada ceturtā ienesīgākā filma un 26. visu laiku ienesīgākā filma, kā arī Sony Pictures studijas visu laiku ienesīgākā filma.

Atsauces

Ārējās saites 

2019. gada filmas
ASV filmas
Marvel Cinematic Universe
Zirnekļcilvēka filmu sērija
Elizabete Olsena

Elizabete Olsena (; dzimusi ) ir amerikāņu aktrise. Pazīstama ar Sārtās raganas lomu Marvel Cinematic Universe filmu sērijā. Mērijas Keitas un Ešlijas jaunākā māsa.

Plašāku atpazīstamību guvusi pēc lomas 2011. gada trillerī "Marta, Mārsija, Meja, Marlēna", par lomu kurā nominēta vairākiem apbalvojumiem. Pēc tam filmējusies tādās filmās kā Silent House (2011), "Humanitārās zinātnes" (2012), "Vecais zēns" (2013), "Godzilla" (2014), "Es redzēju gaismu" (2015), "Ingrīda — pašiņu karaliene" (2017) un "Vindrivera" (2017). 2014. gadā pirmoreiz parādījusies Marvel Cinematic Universe filmā — "Kapteinis Amerika: Ziemas kareivis" beigu ainā. Pēc tam tēlojusi filmās "Atriebēji: Ultrona laikmets" (2015), "Kapteinis Amerika: Pilsoņu karš" (2016), "Atriebēji: Bezgalības karš" (2018) un "Atriebēji: Noslēgums" (2019).

Ārējās saites 

1989. gadā dzimušie
Kalifornijā dzimušie
Amerikāņu kinoaktrises
Vana Dzjao

Vana Dzjao (, ; dzimusi ) ir ķīniešu brīvā stila cīkstone, olimpiskā čempione (2008).

Biogrāfija 
Dzimusi 1988. gadā zemnieku ģimenē. No bērnības bijusi fiziski ļoti aktīva. Jau pēc pusotra gada treniņiem cīņas sportā kļuvusi par pilsētas čempioni.

2003. gadā kļuva par Āzijas kausa ieguvēju, bet pasaules čempionātā ieņēma septīto vietu. 2005. gadā kļuva par Āzijas čempioni, bet pasaules čempionātā bija piektā. 2006. gada pasaules čempionātā ieņēma 10 vietu.

Viņa piedalījās 2008. gada vasaras olimpiskajās spēlēs. Pirmajā kārtā viņa pārspēja Jenniju Fransoni, ceturtdaļfinālā Ali Bērnārdu, pusfinālā Kjoko Hamaguči un fināla cīņā par zelta medaļu pārspēja bulgāru cīkstoni Stanku Zlatevu.

Viņa piedalījās arī 2012. gada vasaras olimpiskajās spēlēs, bet bija mazāk veiksmīga. Savā pirmajā cīņā viņa uzvarēja Amarači Obiajunvu, ceturtdaļfinālā Svetlanu Sajenko, taču pusfinālā zaudēja Natālijai Vorobjovai. Tā kā Vorobjova sasniedza finālu, Vana ieguva tiesības piedalīties gandarījuma cīņā, kuru zaudēja Guzelei Manjurovai.

Atsauces

Ārējās saites 

1988. gadā dzimušie
Liaoninā dzimušie
Ķīnas cīkstoņi
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskie zelta medaļnieki cīņas sportā
Bulgārijas karognesēji olimpiskajās spēlēs

Šajā uzskaitījumā apkopoti Bulgārijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Bulgārija vasaras olimpiskajās spēlēs piedalās kopš pirmajām olimpiskajām spēlēm 1896. gadā un ziemas olimpiskajās spēlēs kopš 1936. gada.

Vasaras olimpiskās spēles

Ziemas olimpiskās spēles

Skatīt arī 
 Bulgārija olimpiskajās spēlēs
 Bulgārijas olimpisko medaļnieku uzskaitījums

Atsauces

Ārējās saites 
 
  

Karognesēji
Ar sportu saistīti uzskaitījumi
Bujņicki

Bujņicki () jeb Buiņicki ir sena lietuviešu cilmes poļu dzimta, kas 18. gadsimtā ieceļojusi Inflantijas vaivadijā.

Vēsture 
Par dzimtas priekšteci uzskata 15. gadsimtā dzīvojušo Jurģi Toločko, kas esot bijis Lietuvas dižkunigaiša Ķēstuta dēla Vaidota dēls, iespējams nogalināts ap 1401. gadu, aizstāvot Kauņas pili pret Vācu ordeņa uzbrukumu. Savu vārdu dzimta ieguvusi no Bujnicas, kas atrodas uz dienvidiem no Mohiļevas.
Pēdējais kņazu dzimtas vīriešu pārstāvis bija kņazs Aleksijs, kurš nomira 1506. gadā un visu savu īpašumu norakstījis Kijivas klosterim.

1820. gadā Dagdas muižnieks Kazimirs Bujņickis kopā ar Plāteriem aktīvi cīnījās par dzimtbūšanas atcelšanu Latgalē, tomēr Latgales apriņķi nepievienojās dzimbūšanas atcelšanai Baltijas guberņās.

Viņa dēls Zigmunts Bujņickis bija Janvāra sacelšanās organizētājs Latgalē 1863. gada aprīlī, sadarbojās ar Leonu Plāteru un Vladislavu Soltānu. Tādēļ Krievijas impērijas valdība konfiscēja Bujņicku muižas, Zigmunta Bujņicka sieva Aneta tika izsūtīta uz Tambovas guberņu, bet viņš pats devās trimdā uz Franciju. Viņa brālis Boļeslavs Bujņickis tika ieslodzīts cietumā. Krievu valdības sakūdītie zemnieki izlaupīja un nodedzināja Dagdas muižu.

Cilvēki 
 Kazimirs Bujņickis (1788-1878), rakstnieks
 Zigmunts Bujņickis (1825-?), kavalērijas kapteinis, poļu trimdas darbinieks

Atsauces 

Latgales dižciltīgo dzimtas
Latvijas poļi
Dīdsa kungs

"Dīdsa kungs" () ir 2002. gada komēdija, kuras režisors ir Stīvens Brills. Galvenās lomas atveido Ādams Sendlers, Vinona Raidere, Pīters Galahers, Džareds Heriss, Allens Koverts, Ēriks Avari, Džons Turturo un Končata Ferela. Filmas pirmizrāde notika .

Labsirdīgs mazpilsētas puisis Longfelovs Dīdss no sava mirušā tēvoča manto mediju konglomerāta kontrolpaketi un sāk veidot biznesu pēc sava prāta.

Atsauces

Ārējās saites 

2002. gada filmas
ASV filmas
Kinokomēdijas
Ūdenszellis

"Ūdenszellis" () ir 1998. gada sporta komēdija, kuras režisors ir Frenks Korači. Galvenās lomas atveido Ādams Sendlers, Ketija Beitsa, Feiruza Balka, Džerijs Rīds un Henrijs Vinklers. Filmas pirmizrāde notika .

Koledžas futbola komandas ūdens pienesējs atklāj, ka viņam piemīt komandai nepieciešams talants, kā rezultātā viņš kļūst par komandas locekli.

Atsauces

Ārējās saites 

1998. gada filmas
ASV filmas
Kinokomēdijas
Futbols aiz restēm

"Futbols aiz restēm" () ir 2005. gada sporta komēdija, kas veidota kā 1974. gada tāda paša nosaukuma filmas rīmeiks. Filmas režisors ir Pīters Segals, bet galvenās lomas atveido Ādams Sendlers, Kriss Roks, Džeimss Kromvells, Viljams Fičtners, Deivids Patriks Kellijs, Nelly, Treisijs Morgans un Bērts Renoldss. Filmas pirmizrāde notika .

Pols Krūvs ir izbijis Pitsburgas "Steelers" futbolists, kurš cietumā ir spiests izveidot komandu no citiem ieslodzītajiem, lai spēlētu futbolu pret cietuma sargiem.

Atsauces

Ārējās saites 

2005. gada filmas
ASV filmas
Kinokomēdijas
Idiokrātija

Idiokrātija () ir 2006. gada Amerikas Savienoto Valstu filma, kuras režisors, kā arī viens no producentiem un scenārija autoriem ir Maiks Džadžs. Filma stāsta par ASV Armijas kaprāli Džo Baueru, kurš nonāk 2505. gadā, kur sabiedrība ir degradējusies.

Galvenās lomas filmā atveido Lūks Vilsons, Maija Rūdolfa, Dekss Šepards. Filmas pirmizrāde notika ASV 2006. gada 1. septembrī.

Atsauces

Ārējās saites 

2006. gada filmas
ASV filmas
Čārlijs Makevojs

Čārlijs Makevojs (, dzimis ) ir ASV hokejists, spēlē aizsarga pozīcijā. Pašlaik (2019) Makevojs pārstāv NHL komandu Bostonas "Bruins". Makevoju draftēja Bostonas "Bruins" 2016. gada NHL drafta pirmajā kārtā.

ASV hokeja izlases sastāvā ir spēlējis 2017. un 2018. gada Pasaules čempionātā.

Ārējās saites 

1997. gadā dzimušie
ASV hokejisti
NHL drafta pirmās kārtas izvēles
Bostonas "Bruins" spēlētāji
Tallinas Svētā Gara baznīca

Tallinas Svētā Gara baznīca () ir luterāņu baznīca Tallinas vecpilsētā, iepretim Tallinas Lielajai ģildei un pilsētas senākajai kafejnīcai Maiasmokk.

Vēsture 
Celta 13. gadsimta pirmajā pusē, rakstos pirmoreiz minēta 1319. gadā. Iesākumā bija nabagmājas kompleksa sastāvdaļa. Pārbūvēta 1360. gadā. Mūsdienu izskatu ieguvusi 1630. gadā. 1684. un 2002. gadā dedzis baznīcas tornis, kas atjaunots.

Svētā Gara baznīca ir pirmā baznīca Igaunijā, kurā noticis dievkalpojums igauņu valodā. 1535. gadā šeit publicēts pirmais katehisma fragments igauniski. No 1566. līdz 1600. gadam baznīcā par mācītāju kalpoja Baltazars Rusovs.

Baznīcas pulksteni veidojis Kristians Akermanis 17. gadsimta beigās. Baznīcas interjerā izceļas Bernta Noltkes 1483. gadā veidotais altāris. Baznīcas galerijas ir izgreznotas ar 17. gadsimta vidū gleznotām Bībeles ainām. Ērģeles ir no 1929. gada, bet vitrāžas - 20. gadsimta beigām. Netālu no altāra atrodas piemiņas plāksne 1918./1919. gadā Baltijas jūrā bojā gājušajiem britu jūrniekiem.

Galerija

Ārējās saites 
 
 

Tallina
Baznīcas Igaunijā
Tētuks (filma)

"Tētuks" () ir 1999. gada komēdija, kuras režisors ir Deniss Dugans. Galvenās lomas atveido Ādams Sendlers, Džoija Lorēna Adamsa, Džons Stjuarts, Robs Šneiders, Kouls Sprouss, Dilans Sprouss un Leslija Manna. Filmas pirmizrāde notika .

32 gadus vecais Sonijs ir slinķis, kurš nespēj pabeigt jurisprudences studijas. Sonija draudzene Vanesa piedraud viņam, ka abi izšķirsies, ja Sonijs nepieaugs. Kādu dienu Sonijs pamostas un saprot, ka viņa dzīvoklī ir pamests piecgadīgs puika vārdā Džulians. Sonijs sāk par Džulianu rūpēties, kā rezultātā Sonijs iemācās rīkoties kā pieaudzis cilvēks.

Atsauces

Ārējās saites 

1999. gada filmas
ASV filmas
Kinokomēdijas
Dusmu terapija

"Dusmu terapija" () ir 2003. gada komēdija, kuras režisors ir Pīters Segals. Galvenās lomas atveido Ādams Sendlers, Džeks Nikolsons, Marisa Tomei, Luiss Guzmans, Vudijs Harelsons un Džons Turturo. Filmas pirmizrāde notika .

Deivam Buznikam dzīvē neveicas pārāk labi: viņš strādā kopā ar partneri, kurš piesavinās visu Deiva paveikto, bet Deiva draudzene joprojām ir labos draugos ar savu bijušo puisi. Kādu dienu, lidojot uz biznesa tikšanos, Deivs stjuartes rīcības dēļ zaudē savaldīšanos, kā rezultātā viņš tiek nosūtīts uz dusmu terapijas programmu.

Atsauces

Ārējās saites 

2003. gada filmas
ASV filmas
Kinokomēdijas
Vakara pasakas

"Vakara pasakas" () ir 2008. gada komēdija, kuras režisors ir Ādams Šenkmens. Galvenās lomas atveido Ādams Sendlers, Kerija Rasela, Gajs Pīrss, Rasels Brends, Ričards Grifitss, Džonatans Praiss, Kortnija Koksa, Lūsija Lolesa un Terēza Palmere. Filmas pirmizrāde notika .

Viesnīcas darbinieka Skītera dzīve mainās pēc tam, kad gulētiešanas stāsti, ko viņš stāsta māsasbērniem pirms gulētiešanas, sāk maģiski piepildīties.

Atsauces

Ārējās saites 

2008. gada filmas
ASV filmas
Kinokomēdijas
Anfilāde

Anfilāde ir telpu plānojuma princips, kurā uz vienas ass tiek izvietotas telpas, durvju ailes un arkas ar mērķi radīt perspektīvu. Šāds telpu plānojums ir reprezentatīva rakstura un parasti atrodams vēsturiskās celtnēs, sākot no Antīkās pasaules, vēlāk arī baroka un klasicisma pilīs un kungu mājās. Šajā telpu virknējumā katra no telpām var būt ar atsevišķu interjeru vai funkciju. Apmeklētājs, virzoties pa tām, pakāpeniski tiek sagatavots gājiena mērķim, veidojot emocionāli estētisku kāpinājumu un iekšējo pārdzīvojumu. Atsevišķās reizēs anfilādes garums nosaka ēkas iemītnieku svarīgumu. Anfilāde kā princips sastopams arī ārtelpas organizēšanā.

Telpu plānojumiem kļūstot funkcionālākiem, šis princips tiek atmests un uzskatīts par lieku dižošanos. Pieaugot populācijai un urbanizācijai, anfilādes ēkās, kurām tiek mainīta funkcija, piemēram, no kungu mājas uz skolu vai dzīvojamo ēku, tiek daudzviet rekonstrukciju un remontu ceļā likvidētas, lai samazinātu caurstaigājamo istabu skaitu.

Piemēri 
Latvijā anfilādes princips sastopams Rundāles un Mežotnes pilīs. Bieži izmantots arī kungu māju plānojumos, piemēram, Padures muižā. Daudzas no šīm anfilādēm ir gājušas bojā pēc agrārās reformas, kungu mājas pārveidojot par skolām un racionalizējot to plānojumus.

Atsauces 

Arhitektūras elementi
Arhitektūra
Latvijas Kosmētikas ražotāju asociācija

Latvijas Kosmētikas ražotāju asociācija (LAKRA) ir 2016. gada nogalē dibināta biedrība, kurā apvienojušies vairāki Latvijas kosmētikas nozares pārstāvji — Madara Cosmetics, Bio2You, Stenders, Kinetics Nail Systems, Cosmetic Lab un Ieva Plaude-Rēlingere. LAKRA valdes priekšsēdētāja ir Ieva Plaude-Rēlingere.

Aptuveni 90% no saražotās produkcijas asociācijas biedri eksportē. Asociācijas mērķis ir popularizēt mūsdienu Latvijas kosmētikas ražotājus un to produktus Latvijā un ārpus tās robežām.

Asociācija vēlas panākt, ka Latvija kļūst par vadošo kosmētikas ražotāju Baltijā, un ārvalstīs to saista ar kvalitatīvas kosmētikas ražotāju no Ziemeļeiropas.

Atsauces 

Latvijas nevalstiskās organizācijas
Tūbainā kalanhoja

Tūbainā kalanhoja (Kalanchoe tomentosa) ir sukulents ar pūkainām zaļi pelēkām lapām. Dabā tā ir sastopama Madagaskarā un sava nelielā izmēra un vieglās kopšanas dēļ ir populārs telpaugs.

Morfoloģija 
Tūbainā kalanhoja ir mūžzaļš, daudzgadīgs un lēni augošs sukulents ar rozetē izkārtotām lapām. Lapas ir biezas, garenas un tumši zaļas, taču tās iegūst pelēku nokrāsu balto matiņu dēļ. Lapu malas ir vāji robotas un brūnas. Augam nobriestot, tā stumbrs pazaudē lapas, kļūst brūns un iegūst kokam stumbram līdzīgu izskatu; tomēr par spīti ārējam izskatam, tūbainās kalanhojas stumbrs nekad nepārkoksnējas un visa auga mūža garumā paliek mīksts un sulīgs.

Tūbainajai kalanhojai ir pūkaini, zvanveida ziedi, kuri uzplaukst pavasarī vai vasarā. Telpās nezied.

Atsauces 

Kalanhojas
Telpaugi
Lielie

"Lielie" () ir 2010. gada komēdija, kuras režisors ir Deniss Dugans. Viens no filmas producentiem, scenārija autoriem un galveno lomu atveidotājiem ir Ādams Sendlers. Citas lomas atveido Kevins Džeimss, Kriss Roks, Deivids Speids un Robs Šneiders. Filmas pirmizrāde notika . 2013. gadā filmai iznāca turpinājums "Lielie 2".

Pieci draugi un bijušie vidusskolas basketbola komandas biedri apvienojas ASV Neatkarības dienas svētkiem pēc tam, kad nomirst viņu vidusskolas komandas treneris.

Atsauces

Ārējās saites 

2010. gada filmas
ASV filmas
Kinokomēdijas
Relativity Media filmas
Klikt!

"Klikt" () ir 2006. gada komēdija, kuras režisors ir Frenks Korači. Galvenās lomas atveido Ādams Sendlers, Keita Bekinseila, Kristofers Volkens, Henrijs Vinklers, Deivids Haselhofs un Džūlija Kavnere. Filmas pirmizrāde notika .

Maikls Ņūmens ir pārstrādājies arhitekts, kurš atstāj novārtā savu ģimeni. Kādu dienu Maikls iegūst savā rīcībā universālu tālvadības pulti, kas ļauj viņam "patīt" uz priekšu nepatīkamas savas dzīves daļas. Drīz vien Maikls uzzina, ka šie šķietami sliktie dzīves mirkļi, kurus viņš "pārtina", bijuši saistīti ar svarīgām dzīves mācībām.

Atsauces

Ārējās saites 

2006. gada filmas
ASV filmas
Kinokomēdijas
Vladimirs Etušs

Vladimirs Etušs (, dzimis , miris ) bija ebreju izcelsmes padomju-krievu aktieris, PSRS Tautas skatuves mākslinieks (1984).

Dzimis ebreju ģimenē. Otrā Pasaules kara laikā brīvprātīgi devies uz fronti, no kurienes nosūtīts uz Stavropoles militāro tulku skolu. 1943. gadā viņš ieguva leitnanta dienesta pakāpi. 1945. gadā sācis strādāt Vahtangova teātrī.

Kā kinoaktieris debitējis Mihaila Romma vēsturiskajā filmā "Admirālis Ušakovs". Kļuva pazīstams ar lomām Leonīda Gaidaja komēdijās "Kaukāza gūstekne jeb Šurika jaunie piedzīvojumi" (1968), "Divpadsmit krēsli" (1971) un "Ivans Vasiļjevičs maina profesiju" (1973).

Atsauces

Ārējās saites 

1922. gadā dzimušie
2019. gadā mirušie
Maskavā dzimušie
Padomju aktieri
PSRS Tautas skatuves mākslinieki
Ar Aleksandra Ņevska ordeni apbalvotie (Krievija)
Ar Sarkanās Zvaigznes ordeni apbalvotie
Ar Tēvijas Kara ordeni apbalvotie
Jans Oblaks

Jans Oblaks (, dzimis ) ir slovēņu futbolists, spēlē vārtsarga pozīcijā. Pašlaik (2019) Oblaks pārstāv La Liga klubu Madrides "Atletico" un Slovēnijas futbola izlasi.

Sasniegumi 
Olimpija Ljubljana

 Slovēnijas Otrā divīzija: 2008–09

Benfica

 Portugāles Premjerlīga: 2013–14
 Taça de Portugal: 2013–14
 Taça da Liga: 2013–14

Atlético Madrid

 Supercopa de España: 2014
 UEFA Eiropas līga: 2017–18
 UEFA Superkauss: 2018

Individuālie sasniegumi

 Portugāles Premjerlīgas labākais vārtsargs: 2013–14
 La Liga labākais vārtsargs: 2015–16, 2016–17, 2017–18, 2018–19
 Slovēnijas gada futbolists: 2015, 2016, 2017, 2018, 2020

Atsauces

Ārējās saites 

1993. gadā dzimušie
Slovēnijas izlases futbolisti
Slovēnijas futbolisti
Madrides "Atletico" spēlētāji
Lisabonas "Benfica" spēlētāji
Slovēnijā dzimušie
Stoja

Stoja ( (stoa)) — antīkajā grieķu arhitektūrā garš galerijas veida portiks, t.i. ar jumtu pārsegta kolonāde parasti ar vienu vai divām kolonnu rindām un ar sienu gar vienu garo malu.
 
Atēnās īpaši populāra bija apgleznota stoja (στοα Ποικίλη), kas dekorēta ar Polignota apgleznojumiem. Bieži vien stoja bija ar divām kolonnu rindām, piemēram, Pirejā. Atēnu karaliskā stoja (Στοα βασίλειος jeb βασιλική), kur sanāksmes rīkoja arhonts, ar trijām kolonnu rindām bija sadalīta 3 daļās (alejās), no kurām vidējā noslēdzās ar pusapli (άψίς). Šī kolonāde kalpoja par romiešu baziliku prototipu, no kuras atvasināts tika arī to nosaukums. Senajās Atēnās stojām bija dažādas funkcijas. Tās kalpoja gan kā veikali, gan kā noliktavas. Piecdesmitajos gados amerikāņi Atēnu agorā atjaunoja Atalla stoju, kas pagaidām ir vienīgā atjaunotā šāda veida celtne.

Atsauces 

Celtnes un būves Senajā Grieķijā
Balustrāde

Balustrāde ( no ) ir kāpņu, balkona, terases u.c. nožogojums (parasti zems), kuru veido figūrveida stabiņu — balustru rinda, kas no augšas ir savienota ar margu vai horizontālu dekoratīvu siju. Par balustrādi sauc arī eskalatora norobežojošo konstrukciju, kaut arī tur nav figūrveida balustru. Tas ir termina pārvērtēšanas (deetimoloģizācijas) rezultāts (līdzīgi, kā "Šaut" — burtiski raidīt šautras). Līdz firmas "Otis" L veida eskalatoriem (pagājušā gadsimta 20. gados) tie tika norobežoti ar īstām balustrādēm bez kustīgajiem roku balstiem. Šādu eskalatoru var redzēt filmā "Universālveikala kontrolieris".

Balustrāžu izgudrošana tiek piedēvēta asīriešiem, kuri tās izmantoja piļu fasāžu dekorā, kā logu ailu nožogojumu. Balustrāde tiek pieminēta Vecās derības rakstos, aprakstot Samarijas ķēniņa Ahasjas nelaimes gadījumu: "Kad Ahasja izkrita cauri savas augštelpas loga režģiem Samarijā, sasitās un gulēja slims" (2.Ķēniņu 1:2). Šeit ķēniņš pārāk tālu pārkārās pār balustrādi (tā ārēji tiešām atgādina režģi) pils otrajā stāvā, zaudēja līdzsvaru un nogāzās zemē.

Eiropā balustrāžu sistēmas sāka aktīvi izmantot no 15. gadsimta beigām kā alternatīvu miniatūrām arkādēm ar balustrām maziņu kolonnu veidā. Pēc tam tika piedāvāti klasiskie balustru varianti — ar gredzenveida pāržmaugu vidū vai klasisku vāzes formas balustru. Balustrāde tiek izmantota arī mēbeļu noformējumā kā krēsla atzveltnes vai gultas kājgaļa un galvgaļa elements.

Atsauces 

Arhitektūras elementi
Bridžitas Džonsas dienasgrāmata

"Bridžitas Džonsas dienasgrāmata" () ir 2001. gada romantiska komēdija, kas balstīta uz Helēnas Fīldingas tāda paša nosaukuma romānu. Filmas režisore ir Šārona Magvaira. Galvenās lomas atveido Renē Zelvēgere, Hjū Grānts, Kolins Fērts, Džims Brodbents un Džemma Džounsa. Filmas pirmizrāde notika  ASV un Apvienotajā Karalistē. Filmai ir iznākuši divi turpinājumi: 2004. gada filma "Bridžita Džonsa. Saprāta robeža" un 2016. gada filma "Bridžitas Džonsas mazulis".

Britu sieviete Bridžita Džonsa ir ļoti neveikla, viņa smēķē, kā arī uztraucas par savu lieko svaru. Kādu dienu Bridžita nolemj mainīties, sākot rakstīt dienasgrāmatu.

Atsauces

Ārējās saites 

2001. gada filmas
ASV filmas
Apvienotās Karalistes filmas
Francijas filmas
Kinokomēdijas
Bridžita Džonsa. Saprāta robeža

"Bridžita Džonsa. Saprāta robeža" () ir 2004. gada romantiska komēdija, kas balstīta uz Helēnas Fīldingas tāda paša nosaukuma romānu. Filmas režisore ir Bībena Kidrona. Galvenās lomas atveido Renē Zelvēgere, Hjū Grānts, Kolins Fērts, Džims Brodbents un Džemma Džounsa. Filmas pirmizrāde notika  Sidnijā. Filma ir turpinājums 2001. gada filmai "Bridžitas Džonsas dienasgrāmata". 2016. gadā filmai iznāca turpinājums "Bridžitas Džonsas mazulis".

Bridžita Džonsa nu ir atradusi mīlestību, tomēr tajā pašā laikā viņai rodas jautājumi par to, vai Bridžitai tiešām ir viss, par ko viņa ir sapņojusi.

Atsauces

Ārējās saites 

2004. gada filmas
ASV filmas
Apvienotās Karalistes filmas
Francijas filmas
Vācijas filmas
Īrijas filmas
Kinokomēdijas
Džerijs Magvairs

"Džerijs Magvairs" () ir 1996. gada romantiska sporta drāma, kuras režisors, scenārija autors un viens no producentiem ir Kamerons Krovs. Galvenās lomas atveido Toms Krūzs, Kuba Gudings jaunākais, Renē Zelvēgere, Kellija Prestone, Džerijs O'Konels, Džejs Mors un Bonija Hānta. Filmas pirmizrāde notika .

Filma tika nominēta piecām Amerikas Kinoakadēmijas balvām, tajā skaitā nominācijās par labāko filmu un labāko aktieri galvenajā lomā, tomēr balvu tā ieguva tikai nominācijā "Labākais aktieris otrā plāna lomā".

Džerijs Magvairs ir sporta aģents, kurš piedzīvo pēkšņas morālas atklāsmes. Kad par šo atklāsmju paušanu Džerijs tiek atlaists no darba, viņš nolemj savu jauno filozofiju likt lietā kā neatkarīgs aģents.

Atsauces

Ārējās saites 

1996. gada filmas
ASV filmas
Kinokomēdijas
Drāmas
ASV romantikas filmas
Aukstais kalns

"Aukstais kalns" () ir 2003. gada kara filma, kas balstīta uz Čārlza Freizjera tāda paša nosaukuma romānu. Filmas režisors un scenārija autors ir Entonijs Mingella. Galvenās lomas atveido Džūds Lo, Nikola Kidmena, Renē Zelvēgere, Eilīna Etkinsa, Brendans Glīsons, Filips Sīmors Hofmans un Natālija Portmane. Filmas pirmizrāde notika .

Renē Zelvēgere kā labākā otrā plāna aktrise ieguva Amerikas Kinoakadēmijas balvu, BAFTA kino balvu, Zelta globusa balvu un Ekrāna aktieru ģildes balvu.

Filmas sižets norisinās Amerikas pilsoņu kara beigu posmā. Ievainots karavīrs dodas smagā ceļā mājup, lai atkal apvienotos ar savu mīļoto sievieti.

Atsauces

Ārējās saites 

2003. gada filmas
ASV filmas
Apvienotās Karalistes filmas
Itālijas filmas
ASV romantikas filmas
Arkāde

Arkāde () ir vienādas formas un izmēra arku rinda, kas balstās uz kolonnām vai uz taisnstūra vai kvadrātveida stabiem. Šādi stabi var būt dekorēti ar pilastriem vai puskolonnām, balstot arkādi vainagojošo antablementu.

Arkādes lielā mērā tiek izmantotas, veidojot vaļējās galerijas, kas izvietotas gar nama fasādēm. Sienas slodze ar arku palīdzību vienmērīgi sadalās starp atsevišķiem balstiem. Arku rindu izmantošana palielina konstrukcijas izturību, tādēļ arkādes tiek izmantotas jumtu vai antablementu balstīšanai, un var izturēt lielas slodzes. Arkādes tika izmantotas arī seno akveduktu celtniecībā, bet vēlāk romieši tās izmantoja augstu sienu celtniecībā (piemēram, Kolizejs).

Gotiskajā arhitektūrā arkādes izmantoja gan interjerā, gan ārpus ēkas, piemēram, veidojot klosteru krusta ejas. Viduslaiku angļu katedrālēs un klosteros bija sastopamas arī klātās arkādes, kas būtībā veidoja apjumtu eju, kura ved no baznīcas šķērsjoma vai joma uz iekšējām telpām. Bieži vien klātā arkāde piekļāvās klostera austrumu sienai, noslēdzot ejas, kas atrodas krustveida baznīcās šķērsjoma dienvidu daļā. Glosteršīras katedrālē (1029. gads) klātā arkāde atrodas joma rietumu galā. Klātās arkādes ir sastopamas lielajās 11. gadsimta kristiešu baznīcās (Vinčesteras un Daremas katedrāles).

Arkas, kas ir piekļāvušās sienai un tām nav caurejošu laidumu, sauc par aklo jeb māņarku. Šāda arku rinda tiek saukta par arkatūru.

Atsauces 

Arhitektūras elementi
Balustrs

Balustri (sengr. βαλαύστιον — savvaļas granāta zieds) jeb margu statņi arhitektūrā ir zemi dekoratīvi figūrveida stabiņi ar gredzenveida pāržmaugu vidū, klasiskas vāzes formā vai savādāk dekorēti, kas pilda balustrādes balsta elementu funkciju, balstot balkonu, kāpņu u.c. margu vai horizontālu dekoratīvu siju. Balustrus veido no koka, akmens, metāla, marmora u.c. materiāliem. Bez balustru izmantošanas tradicionālo balustrāžu veidošanā, tos bieži vien izmanto mēbeļu ražošanā.

Senākie zināmie balustru attēli ir atrasti Asīrijas bareljefos. Fasāžu un parku dekorēšanai balustrus sāka pielietot agrajā Renesanses laikmetā. Balustru tā mūsdienu veidā izstrādāja arhitekts Džuliano da Sangallo, kurš ar tiem izprojektēja Mediči pils kāpnes. Taču popularitāti balustri ieguva tikai 16. gadsimtā pateicoties Mikelandželo.

Koka balustru pagatavošana 
Koka balustrus gatavo no rūpīgi izžāvēta materiāla. Nepietiekami izžāvēta koksne var vēlāk radīt deformāciju un plaisu veidošanos. Ja maksimālajā šķērsgriezumā balustra diametrs pārsniedz 60-80 mm, tad balustra sagatavi vispirms salīmē no vairākiem elementiem (lamelēm). Kokā var izveidot jebkādu grieztu attēlu gan ar rokas kaltiņiem, gan ar mehāniskām frēzēm.

Arhitektūras elementi
Tailers Heigs

Tailers Niklauss "Niks" Heigs (Tyler Nicklaus "Nick" Hague; dzimis ) ir ASV Nacionālā aeronautikas un kosmosa administrācijas (NASA) astronauts, ASV Gaisa spēku inženieris, pulkvedis.

Biogrāfija 
1998. gadā Niks Heigs ASV Gaisa spēku akadēmijā ieguva bakalaura grādu astronautikas inženierijā. 1998. gadā viņš sāka militāro dienestu Gaisa spēkos, un tika piešķirta otrā leitnakta dienesta pakāpe.
2000. gadā viņš Masačūsetsas Tehnoloģiju institūtā ieguva maģistra grādu aeronautikā un astronautikā.

2000. gada augustā Heigs tika norīkots Kirtlendas Gaisa spēku bāzē Ņūmeksikā, kur darbojās ar kosmosa tehnoloģijām.
2003. gadā viņš iestājās izmēģinājumu lidojumu inženierijas kursos ASV Gaisa spēku izmēģinātājpilotu skolu Edvardsa gaisa spēku bāzē Kalifornijā. Pēc kursu pabeigšanas 2004. gadā viņš tika norīkots 416. lidojumu izmēģinājumu eskadriļā, izmēģinot F-16, F-15 un T-38 lidaparātus.

2004. gada beigās Heigs piecus mēnešus piedalījās Irākas karā, veicot eksperimentālu gaisa izlūkošanu.
Pēc tam viņš darbojās Gaisa spēku pētniecības laboratorijā

2006. gadā Heigs kļuva par ASV Gaisa spēku akadēmijas Astronautikas departamenta instruktoru.
2009. gadā viņš kļuva par ASV Senāta konsultantu nacionālās drošības un ārpolitikas jautājumos. Pēc tam viņš Pentagonā bija konsultants budžeta līdzekļu piešķiršanas jautājumos. 2012. gadā viņš kļuva par Aisardzības departamenta Apvienotās organizācijas cīņai ar pašdarinātiem spridzekļiem direktora vietnieku.

2013. gada 17. jūnijā Taileru Heigu iekļāva NASA 21. astronautu grupā. 2015. gadā viņš saņēma astronauta kvalifikāciju.

Pirmo reizi kosmosā Tailers Heigs devās 2018. gada 11. oktobrī kosmosa kuģī Sojuz MS-10 kopā ar Krievijas pārstāvi Alekseju Ovčiņinu. Nesējraķetes avārijas dēļ 121. sekundē ieslēdzās avārijas glābšanas sistēma, un nolaižamais aparāts veica avārijas nolaišanās.

Nika Heiga otrais lidojums kosmosā sākās 2019. gada martā ar kosmosa kuģi Sojuz MS-12. Starptautiskajā kosmosa stacijā 59. un 60. ekspedīcijā viņš bija lidojuma inženieris. Uz zemes atgriezās 2019. gada 3. oktobrī.

Kosmisko lidojumu kopsavilkums

Iziešanas atklātā kosmosā

Ārējās saites 
 NASA Astronaut "Nick" Tyler N. Hague NASA 
 Тайлер Никлаус «Ник» Хейг astronaut.ru 

ASV astronauti
NASA astronauti
Nadija Murada

Nadija Murada (, , dzimusi 1993. gadā) ir jazīdu cilvēktiesību aktīviste no Irākas, bet pašlaik viņa dzīvo Vācijā. 2018. gadā kopā ar Denisu Mukvegi ieguva Nobela miera prēmiju par “viņu ieguldījumu cīņā pret seksuālas vardarbības izmantošanu kā kara ieroci”. 2016. gadā viņa saņēma arī Saharova balvu. Kopš 2016. gada septembra ir arī Labas gribas vēstniece.

2014. gadā Islāma valsts kaujinieki viņu nolaupīja un trīs mēnešus turēja gūstā.

Atsauces

Ārējās saites 

1993. gadā dzimušie
Irākas cilvēki
Cilvēktiesību aktīvisti
Nobela miera prēmijas laureāti
Griesti

Griesti ir norobežojošās konstrukcijas apakšējā daļa, kas norobežo telpu no augšas. Griesti var būt nepastarpināti pārseguma apakšējā daļa, vai arī piekarami, kas veidoti ar īpašu konstruktīvu elementu palīdzību. 

Celtniecībā griestu funkciju telpās visbiežāk sāk pildīt dzelzsbetona plāksne, kas kalpo par stāvus sadalošu elementu. Tādā veidā tās apakšējā daļa kļūst par griestiem, bet augšējā par nākamā stāva grīdu. Bez stāvus sadalošās funkcijas griesti pilda arī lustru, aizkarstieņu, dūmu un kustību sensoru, novērošanas videokameru u.c. balsta funkciju.

Dekorēšana 
Tā kā celtniecības gaitā ne vienmēr var nodrošināt plātņu gludu savienojumu, pēc objekta nodošanas var novērot nelīdzenumus un plātņu izvirzījumus griestu virsmā. Šādu defektu likvidēšanai tiek izmantotas dažādas metodes.

Griestu dekorāciju veidi 
Zīmējums uz griestiem var izdaiļot interjeru un noslēpt griestu defektus, kā arī vizuāli koriģēt telpas izmērus. Jaunākās tehnoloģijas ļauj izgreznot griestus ne tikai ar zīmējumiem, bet arī ar fotogrāfijām.

Griesti ar 3D efektu parastā apgaismojumā izskatās kā parasti griesti ar spilgtu attēlu, bet, apgaismojot tos ar BLB-spuldzēm, tie kļūst telpiski un ļauj nodot panorāmas ainavu sīkākās detaļas. Šādu efektu nodrošina kubiskā klājuma un augstas izšķirtspējas fluorescento pigmentu apvienojums.

Āda ir neparasts un stilīgs griestu apdares veids. Nav nepieciešams ar ādu apklāt visu griestu laukumu. Var izcelt kādu atsevišķu detaļu vai zonu. Ādas klājumu nodrošina plāksnes ar vinila pamatni, piesūcinātas ar organiskām vielām. Plāksnēm var būt dažāda nokrāsa un faktūra, ar unikāliem telpiskiem iespiedumiem, apgleznojumiem, zīmējumiem u.c.

Koka griestus var izveidot ar dažādu izejmateriālu palīdzību: vienkārši paneļi, izsmalcināts parkets vai rupji dēļi.

Nostiepjamie griesti var būt no auduma vai plēves, ar vai bez šuvēm.

Stikla plātnes vairs neskaitās nepiemērots materiāls griestu apdarē. Dizaineri aktīvi pielieto stiklu gan grīdai, gan griestiem. Iespējams, drīzumā šādi griestu segumi sāks konkurēt ar nostiepjamiem griestiem. Stikla griestu pamatā tiek lietoti droši un ļoti viegli nerūsējošā tērauda profili. Tieši uz tiem tiek stiprinātas stikla plātnes. Plātņu forma var būt visdažādākā, gan kvadrātveida, gan apaļa, gan rombiska u.t.t. Stikla plātnes var efektīvi izskatīties savienojumā ar lāzergravējumiem, iestarpinājumiem, attēliem un apgaismojumu.

Slīpēšana 
Slīpēšana tiek pielietota gadījumos, kad defekta platība ir neliela. Ar špakteļlāpstiņu defektīvā apgabala virsmu pārklāj ar špakteļmasu, un pēc tās izžūšanas virsma tiek slīpēta un krāsota.

Apklāšana 
Apklāšana tiek izmantota gadījumos, kad defekta laukums ir liels. Tādā veidā griestu nelīdzenā un defektīvā virsma pilnībā tiek apklāta ar gludu materiālu. Par griestu apdares materiāliem visbiežāk tiek izmantoti nostiepjamie griesti, putuplasts, reģipsis, metāls, poliestera audums, PVC, stikla šķiedra, koks u.c.

Atsauces 

Arhitektūras elementi
Ozolu muiža

Ozolu muiža var būt:

 Ozolmuižas pils (), muižas kungu māja Brīvzemnieku pagastā 
 Ozolmuiža (Eckhof vai Paulsgnade) jeb Ozolpils, muiža Ozolnieku pagastā
 Ozolpils jeb Ozolu muiža (Eichendorf), skrajciems Smārdes pagastā

Skatīt arī 
 Ozolmuiža (nozīmju atdalīšana)
No 57. paralēles!

"No 57. paralēles!" ir dokumentāls piedzīvojumu, ceļojumu raidījums. Raidījumu veido "Filmu Studija Ezis", raidījuma vadītāji ir Aldis Siliņš, Anna Klēvere, Egils Melbārdis, Andris Bērziņš. Raidījums ir ēterā RīgaTV 24.

Skatītāji neklātienē var apmeklēt dažādas valstis pilsētas, interesantus apskates un dabas objektus, iepazīties ar vietējām tradīcijām, kultūru, saimniecisko darbību, dažādām leģendām un nostāstiem. Vadītāji nevis vēro, bet paši iesaistās notikumos, katrā konkrētā vietā parādot tās zemes kultūru, tur interesanto un piedzīvoto, dalās savās sajūtās ar skatītāju.

Ārējās saites 
Raidījumu arhīvs: https://www.youtube.com/user/dabastaka/videos

TV raidījumi
Romeo un Džuljeta (1996. gada filma)

"Romeo un Džuljeta" () ir 1996. gada romantiska kriminālfilma, kuras režisors, kā arī viens no scenārija autoriem un viens no producentiem ir Bazs Lurmens. Galvenās lomas atveido Leonardo Di Kaprio, Klēra Deinsa, Braiens Denehijs, Džons Legisamo, Pīts Postletvaits un Pols Sorvino. Filmas pirmizrāde notika  Holivudā.

Filma veidota kā Viljama Šekspīra tāda paša nosaukuma lugas modernizācija.

Atsauces

Ārējās saites 

1996. gada filmas
ASV romantikas filmas
Baza Lurmena filmas
Televīzijas dvēsele 2

"Televīzijas dvēsele 2" () ir 2013. gada ASV komēdija, kuras režisors, kā arī viens no producentiem un scenārija autoriem ir Ādams Makejs. Galvenās lomas atveido Vills Ferels, Pols Rads, Kristīna Eplgeita un Deivids Kečners. Filmas pirmizrāde notika  Austrālijā. Filma ir turpinājums 2004. gada filmai "Televīzijas dvēsele".

Šajā filmā Ronu Burgundiju atlaiž no prestiža ziņu kanāla Ņujorkā. Šis notikums iedzen Ronu depresijā, kā rezultātā viņš vairs nespēj noturēties nevienā darbā. Kādu dienu viņam piedāvā darbu pasaules pirmajā 24 stundas ilgā ziņu kanālā GNN, kas izrādās ļoti veiksmīgs veidojums.

Atsauces

Ārējās saites 

2013. gada filmas
ASV filmas
Kinokomēdijas
Ādama Makeja filmas
Blakusparādības

"Blakusparādības" () ir 2011. gada zinātniskās fantastikas trilleris, kas balstīta uz Alana Glina romānu "The Dark Fields". Filmas režisors ir Nīls Burgers. Galvenās lomas atveido Bredlijs Kūpers, Ebija Korniša, Roberts De Niro, Endrū Hauards un Anna Frīla. Filmas pirmizrāde notika  Ņujorkā.

Edijs Morra ir rakstnieks, kurš cīnās par izdzīvošanu. Kādu dienu Edijs iedzer mistisku tableti, kas ļauj tās lietotājam izmantot 100% viņa smadzeņu spēju, un kļūst finansiāli veiksmīgs. Tajā pašā laikā Edijs atklāj pasauli, kas ir pilna ar briesmām.

Atsauces

Ārējās saites 

2011. gada filmas
ASV filmas
Zinātniskās fantastikas filmas
A komanda

"A komanda" () ir 2010. gada asa sižeta komēdija, kas balstīta uz 20. gadsimta 80. gadu tāda paša nosaukuma seriālu. Filmas režisors un viens no scenārija autoriem ir Džo Karnahens. Galvenās lomas atveido Bredlijs Kūpers, Liams Nīsons, Džesika Bīla, Kvintons Džeksons, Šarlto Koplijs un Patriks Vilsons. Filmas pirmizrāde notika .

"A komanda" ir Irākas kara veterānu grupa, kas tika ieslodzīta par noziegumu, ko tā neveica. Komanda no cietuma izbēg un cenšas pierādīt, ka pret viņiem izvirzītās apsūdzības ir nepatiesas.

Atsauces

Ārējās saites 

2010. gada filmas
ASV filmas
Kinokomēdijas
ASV piedzīvojumu filmas
Eksterjers

Eksterjers (, no  — 'ārējs', pretstatā interjeram) ir māksliniecisks vai arhitektonisks ārējais izskats un noformējums ēkām, automašīnām, dzīvnieku (zirgu, suņu) ķermeņiem u.t.t., kas nodrošina cilvēkam komfortablu estētisko baudījumu.

Eksterjera dizaina pamatā ir pragmatisko un māksliniecisko ideju un risinājumu sintēze, kas virzīta cilvēka dzīves apstākļu uzlabošanai pilnīgā, estētiski ideālā veidā.

Tendences 
Ēku eksterjers pastāvīgi ir pakļauts izmaiņām. Dažas eksterjera daļas ir tipiskas kādām konkrētām teritorijām vai laikmetiem. Tā par dažu celtņu eksterjeru varētu ar pārliecību teikt, ka tā ir gotika, ampīrs, klasicisms u.t.t. Tajā pat laikā eksterjers var būt arī tīri individuāls un neatkārtojams.

Mūsdienu eksterjera dizains ir raksturīgs dažādām, ārīgi pat pretrunīgām tendencēm. No vienas puses ir tieksme maksimāli piesātināt eksterjeru ar tehniskām iekārtām un speciālām sistēmām (kondicionieri, satelīttelevīzija, saules kolektori u.c.), bet no otras puses "tuvošanās" dabai, iekļaujot eksterjerā savvaļas-dabas komponentes (krāšņumkokus, krāšņumkrūmus, peldbaseinus, reljefa daļas, caurspīdīgus klājumus un sienas). Ārīgi vienotam ēkas eksterjeram var būt vairāki ļoti atšķirīgi risinājumi.

Arhitektūras elementi
Leģendām sekojot

TV raidījumi

"Leģendām sekojot" ir dokumentāls raidījums. Raidījumu veido Stella Terra, raidījuma vadītāji ir Lauris Subatnieks un Aldis Siliņš. Raidījums ēterā RīgaTV 24.

Pasaulē ir dažādi mīti un leģendas, kuros vajag tikai iedziļināties, lai rastu skaidrojumu. Pirmajā sezonā raidījuma vadītāji Lauris Subatnieks un Aldis Siliņš meklē ilgdzīvošanas noslēpumus.
Ilgdzīvošanas fenomens, cik ilga ir cilvēku dzīve, ko par to stāsta mīti, leģendas? Vai tiešām cilvēka dzīves ilgums var būt garāks par 100 gadiem, vai mīti par 900 gadu ilgu dzīvi ir iespējami?
Maiks Džadžs

Maikls Kreigs "Maiks" Džadžs (, dzimis ) ir Ekvadorā dzimis amerikāņu aktieris, kinorežisors, kinoproducents un komponists.

Absolvējis Kalifornijas Universitāti Sandjego, kur studēja fiziku. 1993. gadā izveidoja multiplikācijas seriālu "Bīviss un Batheds". Viņš arī ir viens no animācijas seriālu "Varenais Hils" (1997–2010), The Goode Family (2009), Silicon Valley (2014–2019) un Mike Judge Presents: Tales from the Tour Bus (2017–2018) līdzautors. Režisējis un rakstīja scenārijus tādām filmām kā Beavis and Butt-Head Do America (1996), "Darbs ofisā" (1999), "Idiokrātija" (2006) un "Ekstrakts" (Extract, 2009).

Atsauces

Ārējās saites 

1962. gadā dzimušie
Amerikāņu kinoaktieri
Amerikāņu kinorežisori
Amerikāņu komponisti
Molde FK

Molde Fotballklubb  ir profesionāls Norvēģijas futbola klubs no Moldes. Klubs ir dibināts 1911. gadā. Pašlaik spēlē Eliteserien, Norvēģijas futbola augstākajā līgā. Mājas spēles komanda aizvada Aker Stadion, kura ietilpība ir 11 249 vietas. Kluba futbolisti ir četras reizes izcīnījuši līgas čempiontitulu un četras reizes ieguvuši Norvēģijas kausu. 1999.—2000. gada sezonā spēlēja UEFA  Čempionu līgas grupu turnīrā.

Sasniegumi 
 Eliteserien
 Čempioni (5): 2011, 2012, 2014, 2019, 2022
 Vicečempioni (11): 1974, 1987, 1995, 1998, 1999, 2002, 2009, 2017, 2018, 2020, 2021
 Norvēģijas kauss
 Kausa ieguvēji (4): 1994, 2005, 2013, 2014
 Finālisti (3): 1982, 1989, 2009

Atsauces

Ārējās saites 

 Oficiālā kluba vietne  
 Kluba profils UEFA vietnē 
 Kluba profils soccerway.com 

Norvēģijas futbola klubi
Misija: Lielveikals

"Misija: Lielveikals" () ir 2009. gada komēdija, kuras režisors ir Stīvs Karrs. Galvenās lomas atveidotājs, kā arī viens no filmas producentiem un scenārija autoriem ir Kevins Džeimss. Filmas pirmizrāde notika . Filmai 2015. gadā iznāca turpinājums "Misija: Lielveikals 2".

Kad iepirkšanās centru ieņem noziedznieku banda, galvenais, kam ir jāizglābj sava darba vieta, ir jauks apsargs.

Atsauces

Ārējās saites 

2009. gada filmas
ASV filmas
Kinokomēdijas
Relativity Media filmas
Pasludinu jūs par Čaku un Leriju

"Pasludinu jūs par Čaku un Leriju" () ir 2009. gada komēdija, kuras režisors ir Deniss Dugans. Galvenās lomas filmā atveido Kevins Džeimss, Ādams Sendlers, Džesika Bīla, Vings Reimss, Stīvs Bušemi, Dens Eikroids un Džons Fārlijs. Filmas pirmizrāde notika  Juniversalsitijā, Kalifornijā.

Vecpuisis un siržu lauzējs Čaks Levains un Lerijs Valentains, atraitnis un divu bērnu tēvs, ir pieredzējuši Ņujorkas ugunsdzēsēji. Kādu dienu Čaks izglābj Leriju no degošas ēkas, par ko Lerijs sola Čakam atlīdzināt jebkādā veidā. Kad Lerijs pēc šī negadījuma cenšas palielināt savas dzīvības apdrošināšanas polises summu, Lerijam pastāsta, ka viņam jāapprecas, lai to varētu izdarīt. Tā kā Lerijam neviens nepaziņo par to, kuru ir jāaprec, viņš izlemj, ka viņš apprecēs Čaku.

Atsauces

Ārējās saites 

2007. gada filmas
ASV filmas
Kinokomēdijas
Universal Pictures filmas
Relativity Media filmas
Glikozīdi

Glikozīdi ir organiskas vielas, ko veido caur glikozīdisko saiti saistījušies monosaharīda vai oligosaharīda atlikumi — glikoni — un neogļhidrāta savienojumu atlikumi — aglikoni. Glikons var būt glikoze, galaktoze, ramnoze, arabinoze, ksiloze un citi cukuri, bet aglikoni — terpēnu spirti, fenolu atvasinājumi un citi savienojumi, kuru sastāvā ir hidroksilgrupa.

Daudzi glikozīdi ir fizioloģiski aktīvi un var būt stipri indīgi.

Atsauces

Skatīt arī 
Sirds glikozīdi

Glikozīdi
Hičs. Konsultants mīlas jautājumos

"Hičs. Konsultants mīlas jautājumos" () ir 2005. gada romantiska komēdija, kuras režisors ir Endijs Tenants. Galvenās lomas filmā atveido Vills Smits, Eva Mendesa, Kevins Džeimss, Maikls Rapaports, Ādams Arkins un Embera Voleta. Filmas pirmizrāde notika  ASV.

Profesionāls "randiņu ārsts" Alekss "Hičs" Hičenss, palīdzot savam pēdējam klientam iekarot viņa sapņu dāmu, saprot, ka viņa paša iekarošanas metodes nestrādā ar dāmu, kura patīk pašam Hičam.

Atsauces

Ārējās saites 

2005. gada filmas
ASV filmas
Kinokomēdijas